# A SZOMBATHELYI NAGY LAJOS GIMNÁZIUM INTÉZKEDÉSI TERVE

# A 2020/2021. TANÉVBEN A JÁRVÁNYÜGYI KÉSZENLÉT IDEJÉN ALKALMAZANDÓ ELJÁRÁSRENDRŐL

Az EMMI döntése alapján 2020. szeptember elsején a hagyományos nevelés-oktatás keretei között kezdjük meg a 2020/2021. tanévet.

Intézményünk az Emberi Erőforrások Minisztériuma által összeállított, a járványügyi készenlét idején alkalmazandó eljárásrendről szóló intézkedési terv alapján elkészítette a gimnázium sajátosságaihoz igazodó intézkedési tervet, amelynek betartása az iskola minden tanulója, dolgozója, továbbá az intézmény területére belépő, ott tartózkodó személy számára kötelező.

A járványügyi intézkedések és az intézményünkben kialakított protokoll betartásában és betartatásában kérem tanulóink, a tisztelt Szülők és gimnáziumunk minden dolgozójának együttműködését, segítő támogatását. Közös érdekünk, hogy ezeket a szabályokat betartva, a magunk és egymás iránti felelősségünk tudatában tőlünk telhetően minden megtegyünk a kockázatok csökkentéséért.

**1.** Az intézményben megtörtént az alapos, mindenre kiterjedő fertőtlenítő takarítás, amelynek során figyelembe vettük a Nemzeti Népegészségügyi Központ ajánlását.

**2.** Folyamatosan gondoskodunk az egészségügyi szempontból **biztonságos környezet kialakításá**ról.

Ennek érdekében:

* A tantermekben naponta, a szociális helyiségekben a nap folyamán rendszeresen fertőtlenítő takarítás történik, különös tekintettel a kézzel gyakran érintett felületekre.
* A bejáratnál vírusölő hatású kézfertőtlenítőt biztosítunk, amelynek használata mindenki számára kötelező.
* A szociális helyiségekben és az ebédlő előtti mosdóknál biztosítjuk a szappanos kézmosás lehetőségét, és kézfertőtlenítőt helyezünk el.
* Az osztályfőnökök részletesen tájékoztatják a tanulókat a személyi higiéné alapvető szabályairól (papírzsebkendő-használat, helyes kézmosás stb.), és felhívják a figyelmet azok betartásának a fontosságára.
* Kiemelt figyelmet fordítunk a folyamatos vagy rendszeres, fokozott intenzitású természetes szellőztetésre, a helyiségek ablakát az időjárás és a környező forgalom függvényében lehetőség szerint nyitva tartjuk.
* Az sporteszközök felületét rendszeresen fertőtlenítjük.

**3.** **Az intézmény látogatása és a benntartózkodás szabályai, rendezvények**

* Az intézményt kizárólag egészséges, tüneteket nem mutató tanuló látogathatja, az oktatásban és nevelésben, illetve a működtetésben csak egészséges és tünetmentes dolgozó vehet részt.
* Kérjük a Szülőket, hogy amennyiben gyermeküknél tüneteket észlelnek, a NNK aktuális eljárásrendje alapján gondoskodjanak orvosi vizsgálatról. Felhívjuk a figyelmet, hogy a szülő köteles az iskolát értesíteni, ha gyermekénél koronavírus-gyanú vagy igazolt fertőzés áll fenn. Hiányzás után a tanulók orvosi igazolással térhetnek vissza az iskolába.
* Az iskola területén kizárólag a tanítási órák és tanórán kívüli foglalkozások idején tartózkodhatnak a tanulók.
* A szülők az iskola épületébe csak előre egyeztetett időpontban, hivatalos ügyintézés okán, illetve szülői értekezletek, fogadóórák idején léphetnek be. A kézfertőtlenítés és a védőmaszk használata számukra is kötelező.
* A csoportosulások megelőzése érdekében a tanév első napján tájékoztatjuk a tanulókat az intézménybe való belépés és az épületben való tartózkodás, közlekedés szabályairól, amelyeket mindenkinek be kell tartania.
* Az iskola épületének adottságaiból és a magas tanulólétszámból következően a tantermekben és a folyosókon nem valósítható meg a 1,5 méteres védőtávolság tartása, ezért javasolt a védőmaszk használata. A közösségi terekben (folyosók, büfé-előtér, mosdók) szükségesnek tartjuk, ezért kifejezetten kérjük a szájmaszk viselését. A tanulók által viselt szájmaszkról a szülők gondoskodnak.
* A testnevelésórákat az időjárás függvényében szabad téren tartjuk. Az órák során – lehetőség szerint – mellőzni kell a szoros testi kontaktust igénylő feladatokat. Az öltözőkben történő csoportosulás elkerülése érdekében a tanórák kezdését és befejezését rugalmasan alakítjuk (max. 5 perc a tanóra idejéből).
* Az első félévben esedékes, nagy létszámú tanuló vagy pedagógus egyidejű jelenlétével járó rendezvény megszervezése során betartjuk az Operatív Törzs által meghatározott létszámkorlátot, az alapvető egészségvédelmi intézkedéseket, szabályokat, és zárttéri helyett szabadtéri rendezvényeket szervezünk.
* Tanulmányi és osztálykirándulásokat kizárólag belföldre tervezünk, azt is az aktuális járványhelyzet függvényében.
* A szülői értekezleteket – terveink szerint – személyes megjelenéssel tartjuk. Személyes megjelenés esetén a kézfertőtlenítés és a védőmaszk használata kötelező.

A szülői értekezletek megtartása történhet online módon is, illetve javasoljuk, hogy a szülők és a pedagógusok használják a kapcsolattartás eddig is használt módjait, valamint a KRÉTA rendszer e-Ügyintézés felületét.

**4. Az étkeztetésre vonatkozó szabályok**

* Az ebédlőben és előtte – sorban állás esetén – be kell tartani a védőtávolságot.
* Az ebédlő előtti mosdóknál biztosítjuk a szappanos kézmosás lehetőségét.
* Az étkeztetés során az előírásoknak megfelelő higiénés szabályok betartásáról a szolgáltató köteles gondoskodni.
* Az iskolai büfé esetében a büfé üzemeltetője köteles gondoskodni az előírásoknak megfelelő higiénés szabályok betartásáról. Mivel a büfé üzemelése – a járványhelyzet változásával – fokozott egészségügyi kockázatot jelenthet, szükség esetén sor kerülhet az üzemeltetés szüneteltetésére.
* A büfét csak az iskola tanulói és alkalmazottai használhatják.
* Mivel a büfé előtti várakozás növeli a tanulók közti kontaktusok számát, különösen fontos a távolságtartási szabályok betartása és szájmaszk használata.

# 5. Az iskola egészségügyi ellátás szabályai

# Amennyiben az egészségügyi ellátás korlátozásának elrendelésére nem kerül sor, az egyéb egészségügyi ellátásra vonatkozó szabályok betartásával elvégezzük a szűrővizsgálatokat és egyéb feladatokat, folyamatosan együttműködve az iskolaorvossal és a védőnővel.

# A személyes találkozást igénylő teendők esetében a feladatok elvégzése a fenti járványügyi óvintézkedések figyelembe vételével történik. A vizsgálatok szervezésénél törekedni kell arra, hogy csökkentsük az eltérő osztályokban tanulók közötti találkozások számát.

# Az iskolaorvosi rendelőben biztosítjuk a szappanos kézmosás és a kézfertőtlenítés lehetőségét, és gondoskodunk a fertőtlenítőszeres takarításról. Gondoskodni kell továbbá a gyakori szellőztetésről.

# Amennyiben az egészségügyi ellátás során a gyermeknél fertőzés tünetei észlelhetők, a vizsgálatokat fel kell függeszteni, és gondoskodni kell a helyiség és az eszközök fertőtlenítéséről és alapos szellőztetéséről.

# 6. A tanulói hiányzások kezelése

# Annak a tanulónak az iskolai hiányzását, aki a vírusfertőzés szempontjából veszélyeztetett csoportba tartozik, erről orvosi igazolással rendelkezik, és azt bemutatja, hiányzását igazolt hiányzásnak tekintjük. Igazolt hiányzásnak tekintjük továbbá a karantén időszakát, ha a tanuló hatósági karanténba kerül. Ezekben az esetekben a tanuló az otthona elhagyása nélkül, a pedagógusokkal egyeztetett kapcsolattartási és számonkérési forma mellett vesz részt az oktatásban.

* Egyebekben a távolmaradással kapcsolatos szabályokat intézményünk házirendje szabályozza a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendeletben foglaltaknak megfelelően.

# Teendők beteg személy esetén

* Amennyiben egy gyermeknél, pedagógusnál vagy egyéb dolgozónál fertőzés tünetei észlelhetők, haladéktalanul el kell őt különíteni, egyúttal értesíteni kell az iskolaegészségügyi orvost, aki az érvényes eljárásrend szerint dönt a további teendőkről. Tanuló esetén a szülő/gondviselő értesítéséről is gondoskodni kell, akinek a figyelmét fel kell hívni arra, hogy feltétlenül keressék meg telefonon a gyermek háziorvosát, és azt követően az orvos utasításainak alapján járjanak el.
* A beteg tanuló felügyeletét ellátó személynek kesztyű és maszk használata kötelező.
* A tanuló – hasonlóan más megbetegedésekhez – kizárólag orvosi igazolással térhet vissza az iskolába.

# Intézkedések fertőzés esetében

* A tantermen kívüli, digitális munkarend bevezetéséről és annak megszűnéséről az Operatív Törzs dönt.
* A tantermen kívüli, digitális munkarendben a nevelés-oktatás, a tanulási folyamat ellenőrzése és támogatása a pedagógusok és a tanulók online vagy más, személyes találkozást nem igénylő kapcsolatában – elsősorban digitális eszközök alkalmazásával – történik. A tanulók a tantermen kívüli, digitális munkarend elrendelését követő naptól az iskolát oktatási célból nem látogathatják.

Szombathely, 2020. augusztus 31.

Gáspárné Zsolnai Zsuzsanna

intézményvezető